# **ERITYISTENTTITILAN OHJEET OPETTAJALLE**

## Tenttitila

Erityistenttitila sijaitsee **Publicumin** 4. kerroksessa **huoneessa** **Pub418.** Tilassa on tallentava kameravalvonta ja kulku tilaan samoilla kulkuoikeuksilla kuin muihin [Turun tenttitiloihin.](https://utuguides.fi/c.php?g=669085&p=4748227)

**Tilassa voi tehdä vain Exam-järjestelmässä (**<https://exam.utu.fi>**) suoritettavia sähköisiä tenttejä ja tilassa voi olla vain yksi tenttijä kerrallaan**.

**Tenttejä voi tehdä ma-pe klo 8-16.**

Eritystenttitilan käyttöoikeus

Erityistenttitilassa tentin voi tehdä **opiskelija, jolla on** [**suositus erityisjärjestelyistä**](https://www.utu.fi/sites/default/files/public%3A/media/file/Suositus%20vammaisia%20opiskelijoita%20ja%20erilaisia%20oppijoita%20koskevista%20erityisj%C3%A4rjestelyist%C3%A4.pdf) **tenttitilanteessa ja erityisjärjestelyt ovat sellaisia, joita ei muuten sähköisessä tentissä tai paperitentissä voida toteuttaa.** Erityistenttitilan käyttöön oikeuttavia järjestelyjä ovat esimerkiksi mahdollisuus tehdä tentti muista tenttijöistä erillisessä tilassa, mahdollisuus jonkin oman apuvälineen tai avustajan käyttöön tenttitilanteessa. Opiskelija ei saa poistua ilman valvontaa tenttitilasta kesken tentin ja palata takaisin tekemään tenttiä. Tentaattori voi antaa opiskelijalle luvan wc-käyntiin tentin aikana, jos opiskelijalla on avustaja tentissä tai valvonta on muuten järjestettävissä.

**Jos opiskelija tarvitsee erityisjärjestelyjä tentissä ja hänellä on oikeus suorittaa tentti erityistenttitilassa, häntä on ohjeistettu ottamana yhteyttä tentaattoriin, oikeustieteellisessä tiedekunnassa opintohallintoon (oik-tentti@utu.fi), viimeistään kaksi viikkoa ennen tenttiä esim. sähköpostitse.** Opiskelijalla tulee olla **erityisjärjestelyjä koskeva suositus** ja häntä on ohjeistettu esittämään se samassa yhteydessä, kun hän ilmoittaa tentaattorille erityisjärjestelyjen tarpeista.  **Tentaattori kuittaa erityisjärjestelyjä koskevan yhteydenoton ja antaa luvan erityistenttitilan käyttöön suosituksessa olevien erityisjärjestelyjen mukaisesti.** Tentaattori sopii opiskelijan kanssa tentin tekemisestä erityistenttitilassa Exam-tenttinä, ajankohdasta ja tenttimiseen mahdollisesti liittyvistä muista käytännöistä.

## Exam-tentin laatiminen ja suorittaminen erityistenttitilassa

**Erityistenttitilassa voi tehdä vain Exam-järjestelmässä olevia tenttejä** [**https://exam.utu.fi**](https://exam.utu.fi)

* Jos tentti on yleinen Exam –tentti, johon ei tule muutoksia (esim. opiskelijalla ei ole suositusta lisäajasta tentissä), tentaattorin ei tarvitse tehdä mitään. Opiskelija varaa ajan tentin tekemiseen erityistenttitilassa ohjeiden mukaan.
* Jos erityistenttitilassa tehtävään Exam -tenttiin tulee myös lisäaikaa tai tentti tehdään uutena Exam -tenttinä vain yhdelle opiskelijalle, tentaattori laatii tentin [henkilökohtaisena tenttinä](https://utuguides.fi/c.php?g=657040&p=4622863). Tentin laatiminen ja arvioiminen menee Examissa tavalliseen tapaan. Ohjeet löytyvät tästä linkistä [Henkilökohtaisen tentin laatiminen ja arviointi ohje](https://www.utu.fi/sites/default/files/public%3A/media/file/Henkil%C3%B6kohtaisen%20tentin%20laatiminen%20ja%20arviointi_TY.pdf) **ja** [opettajan Exam-ohjeesta](https://utuguides.fi/c.php?g=657040&p=4622863). Apua tentin tekemiseen saa osoitteesta exam@utu.fi
* Jos tentti ei ole Examissa, voidaan tentti laatia Examiin tai tentti tehdään muuten tentaattorin ja opiskelijan sopimalla tavalla. Apua tentin tekemiseen Exam -järjestelmään saa osoitteesta exam@utu.fi ja yksiköiden [Exam-tukihenkilöiltä](https://utuguides.fi/c.php?g=657040&p=4622860#s-lg-box-14565894). Ohjeet tentin laatimiseen Exam-järjestelmään löytyvät [opettajan Exam-ohjeesta](https://utuguides.fi/sahkoinententti).

## Katso myös nämä:

* Erityisjärjestelyt tentissä: esteet@utu.fija intrassa tarkemmin [erityisjärjestelyistä](https://intranet.utu.fi/index/erityisjarjestelyt-opetuksessa/Sivut/default.aspx)
* [Sähköisen tentin opettajan ohje](https://utuguides.fi/friendly.php?s=sahkoinententti)
* Exam -palvelun tuki: exam@utu.fi